Сәлихов Рафаэль Ғирфан улы

Сәлихов Рафаэль Ғирфан улы (11 апрель 1932 йыл — 25 март 2017 йыл) — СССР һәм Рәсәй театр актёры. БАССР-ҙың атҡаҙанған артисы (1972), Башҡортостандың халыҡ артисы (1993). Театр эшмәкәрҙәре Союзы ағзаһы (1954).

Салауат башҡорт дәүләт драма театрының иң сағыу артистарының береһе.

 Биографияһы 
Рафаэль Ғирфан улыhttp://img-fotki.yandex.ru/get/6207/16389044.27/0_75867_e9a77147_orig 1932 йылдың 11 апрелендә Ҡырмыҫҡалы районының Иҫке Муса ауылында тыуған. Сәлиховтар нәҫелендә артистар булмай, атаһы Рафаэлде уҡытыусы итеп күҙ алдына килтерә, әммә ғаиләлә баланың театрға ҡыҙыҡһыныуына ҡаршы килмәйҙәр.

1946 — 1949 йылдарҙа Башҡорт театр-художество училищеһында (хәҙер Өфө сәнғәт училищеһы) уҡый (К Ф. Ғәҙелшина курсы). Училищены 1953 йылда тамамлағандан һуң Рафаэль Сәлихов Ауырғазы колхоз-совхоз театрына эшкә киләСалаватский драмтеатр :: Театр. 1956 йылда театрҙы Толбазы ауылынан Салауат ҡалаһына күсерәләр.

Артабанғы ижади тормошо Салауат башҡорт дәүләт драма театры менән бәйле булаСайт салаватского башкирского драматического театра . Рафаэль Сәлихов — йыраусы драма актёры булараҡ лирик геройҙарҙы һынландырыу өсөн бик яҡшы типаж була. Йәш саҡта ул башлыса традицион музыкаль мелодрамаларҙа һөйәрҙәр ролдәрен башҡара.
2006 йылға тиклем — актёр, бер үк ваҡытта — театр музейы мөдире, 1991 йылдан алып — театрҙың әҙәби бүлеге мөдире).

 Спектаклдәрҙәге ролдәре 

 Хәлил (М. Фәйзи, «Ғәлиәбаныу»)
 Булат (К.Тинчурин, «Зәңгәр шәл» мелодрамаһы)
 Аскер (У. Ғаджибәков, «Аршын мал-алан» музыкаль комедияһыhttp://img-fotki.yandex.ru/get/6107/16389044.27/0_75868_67d153cc_orig
 Закир (М. Мәжит Ғафуриҙың «Ҡара Йөҙҙәр» повесы буйынса инсценировка)
 Айбулат Һ. Дәүләтшинаның «Ырғыҙ» романы буйынса инсценировкаһы)
 Михаил Заболотный (В. С. Розов, «Туй көнө» драмаһы)
 Ябағаев (Мостай Кәрим, «Айгөл Иле» драмаһы)
 Нуритдин (Т. Абдумомунов, «Ялыу тейеш түгел» драмаһы)
 Мәхмүт (Ә. Мирзаһитов, «Утлы өйөрмә»)
 Абдулла (Ф. Бүләков, «Әбейҙәргә ни етмәй»)
 Исламғәли (Ә. Мирзаһитов, «Әсәләр көтәләр улдарын»)
 Ғ. Инан (Нәжиб Асанбаев, «Көҙән башкорто»))

 Маҡтаулы исем дәре һәм башҡа бүләктәре 

 Бөтә Союз театр сәнғәте смотры лауреаты (Мәскәү, 1967).
 БАССР-ҙың атҡаҙанған артисы (1972)
 Башҡортостандың халыҡ артисы (1993)
 «Почёт Билдәһе» ордены (1986)
 «Хеҙмәт ветераны» миҙалы (1978)
 күп һанлы маҡтау ҡағыҙҙары һәм дипломдары.

 Иҫкәрмәләр 

 Һылтанмалар 

 Журнал Бельские просторы


Категория:XX быуат актёрҙары
Категория:Рәсәй актёрҙары
Категория:СССР актёрҙары
Категория:Алфавит буйынса актёрҙар
Категория:«Почёт Билдәһе» ордены кавалерҙары
Категория:«Хеҙмәт ветераны» миҙалы менән бүләкләнеүселәр
Категория:Башҡортостандың халыҡ артистары
Категория:Шәхестәр:Салауат башҡорт дәүләт драма театры
Категория:Алфавит буйынса шәхестәр
Категория:11 апрелдә тыуғандар
Категория:1932 йылда тыуғандар
Категория:25 мартта вафат булғандар
Категория:2017 йылда вафат булғандар
Категория:Башҡортостанда вафат булғандар